వాము
వాము వంటలలో ఉపయోగించే ఒక విధమైన గింజలు. వాము లేదా ఓమను సంస్కృతం లో దీప్యక అని, హిందీలో అజ వాన్‌ అని అంటారు. వాము మొక్క మొత్తం సువాసన కలిగి ఉంటుంది. పువ్వులు గుత్తులు గుత్తులుగా ఉంటాయి. ఈ పువ్వులనుంచే విత్తులు వస్తాయి. వాము శరీరంలో వాతాన్ని హరింపజేస్తుంది. శూలలను తగ్గిస్తుంది. జీర్ణశక్తిని పెంపొందిస్తుంది. కడుపు ఉబ్బరం, ప్లీహవృద్ధిని తగ్గిస్తుంది. వాంతులను తగ్గిస్తుంది. గుండెకు కూడా అత్యంత ఉపయోగకారి. దీని శాస్త్రీయ నామము "ట్రాకీస్పెర్మమ్ కాప్టికమ్" (Trachyspermum copticum).
దవనము
దవనము (ఆంగ్లం Dhavanam) ఒక సుగంధాన్నిచ్చే మొక్క. దీని శాస్త్రీయనామం ఆర్టిమీసియా పెల్లెన్స్ (Artemisia pallens). ఇది ఆస్టరేసి కుటుంబానికి చెందినది. ఇది దక్షిణ భారతదేశంలో మాత్రమే పండించబడుతున్నది. దీనిని శీతాకాలంలోనే సేద్యం చేస్తారు. దీని కొమ్మల్ని మాలలో పువ్వుల మధ్య అలంకరిస్తారు.